ויליאם סאליבה

**ויליאם אלן אנדרה גבריאל סַאלִיבָּה** (בצרפתית: **William Alain André Gabriel Saliba**; נולד ב-24 במרץ 2001 בבונדי שבצרפת) הוא כדורגלן צרפתי המשחק בעמדת הבלם בארסנל ובנבחרת צרפת.

## קריירת מועדונים

### סנט אטיין
סאליבה החל את הקריירה המקצוענית שלו בסנט אטיין מליגת העל הצרפתית. את עונות 2017/2018 העביר בקבוצת המילואים של המועדון. ובמאי 2018 בהיותו בן 17 חתם על חוזה מקצעוני ראשון בקבוצה.  ב-25 בספטמבר 2018 ערך סאליבה בכורה בקבוצה הבוגרת בניצחון 3–2 על טולוז בליגה הצרפתית. ואת עונת הבכורה שלו בקבוצה הבגורת הוא סיים עם 19 הופעות בכל המסגרות.  ב-25 ביולי 2019 חתם סאליבה בארסנל מהפרמייר ליג על חוזה ל-5 שנים, והושאל בחזרה לסנט אטיין עד לסיום העונה.

### ארסנל
כאמור ביולי 2019 חתם סאליבה בארסנל, אליה חזר לאחר עונת השאלה בסנט אטיין. סאליבה השתתף במשחקי קדם העונה של ארסנל לקראת עונת 2020/2021 אך לא הצליח למצוא את מקומו בקבוצה הבוגרת של המועדון.

#### השאלה לניס
ב-4 בינואר 2021 הושאל סאליבה לניס מליגת העל הצרפתית, עד לתום עונת 2020/2021. יומיים לאחר מכן ערך סאליבה בכורה בניס בהפסד 0–2 לברסט בליגה. ב-23 במאי במחזור האחרון לעונה כבש סאליבה שער בכורה בקריירה המקצוענית שלו בניצחון 3–2 על ליון. ובסך הכל סיים את חצי העונה שלו בניס עם שער 1 ב-22 משחקים בכל המסגרות.

#### השאלה למרסיי
ב-15 ביולי 2021 הושאל סאליבה פעם נוספת, בפעם הזו לאולימפיק מרסיי גם היא מהליג 1 לעונה אחת.  ב-8 באוגוסט ערך הופעת בכורה במרסיי בניצחון 3–2 על מונפלייה. במרסיי התבלט סאליבה, עזר לה לסיים כסגנית אלופה בצרפת, ולהגיע עד לחצי גמר הקונפרנס ליג, כששיחק ב-52 משחקים בכל המסגרות במהלך העונה. ובסיומה אף נכלל בנבחרת העונה בליגה. וזכה בתואר השחקן הצעיר של השנה בצרפת. 

#### חזרה לארסנל
לקראת עונת 2022/2023 חזר סאליבה לארסנל וערך הופעת בכורה בניצחון 2–0 על קריסטל פאלאס במחזור הפתיחה של העונה ב-5 באוגוסט. ב-20 באוגוסט כבש שער בכורה בארסנל בניצחון 3–0 על ברונמות'. סאליבה הפך מהר לשחקן הרכב והשתתף בכל המשחקים של הקבוצה עד 16 במרץ 2023, אז נפצע בגבו במשחק נגד ספורטינג ליסבון במסגרת שמינית גמר הליגה האירופית, וסיים את העונה. כשארסנל שהובילה את הליגה עד פציעתו ומספר פציעות נוספות סיימה לבסוף במקום השני אחרי מנצ'סטר סיטי. ואת עונת הבכורה שלו בארסנל שנקטעה באמצע הוא סיים עם 3 שערים ב-33 הופעות בכל המסגרות. היכולת הטובה של סאליבה לא נעלמה מעיני המועדון, וב-7 ביולי 2023 האריך סאליבה את חוזהו בארסנל עד 2028. 

בעונת 2024/2025 סאליבה שיחק בכל הדקות ובכל המשחקים של ארסנל בליגה (3,420 דקות) ובכך הפך לשחקן השדה הראשון של ארסנל שעושה זאת בעידן הפרמייר ליג. ובסך הכל השתתף סאליבה ב-50 משחקים בכל המסגרות, בהם כבש שני שערים. גם בעונת 2024/2025 המשיך סאליבה להתבלט בהגנת ארסנל, יחד עם הבלם גבריאל מגלייאיס הפכה הגנת ארסנל לאחת ההגנות הבולטות ביבשת, כשעונה שנייה ברציפות ארסנל סיימה עם מספר הספיגות הנמוך ביותר בפרמייר ליג. וסאליבה סיים את העונה עם 2 שערים ב-51 הופעות בכל המסגרות. ב-30 בספטמבר 2025 חתם סאליבה על הארכת חוזה בארסנל עד 2030.

## קריירה בינלאומית
ב-25 במרץ 2022 ערך סאליבה את הופעת הבכורה שלו בנבחרת צרפת, בניצחון 1–2 על נבחרת חוף השנהב במשחק ידידות.

נכלל בסגל נבחרת צרפת בטורניר מונדיאל 2022.

נכלל בסגל נבחרת צרפת לטורניר יורו 2024.

## סטטיסטיקות קריירה

### מועדונים
מעודכן ל-1 במרץ 2026

### נבחרת
מעודכן ל-13 בנובמבר 2025

## תארים
**ארסנל**
* מגן הקהילה: 2020, 2023

## קישורים חיצוניים

## הערות שוליים

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני סנט אטיין
קטגוריה:כדורגלני ארסנל
קטגוריה:כדורגלני ניס
קטגוריה:כדורגלני אולימפיק מרסיי
קטגוריה:כדורגלני נבחרת צרפת
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים צרפתים באנגליה
קטגוריה:צרפתים שנולדו ב-2001